[{"text_idx": "#000001", "text": "Pat yw Pennaeth yr adran Ddaeareg yn UCC a chyd-arweinydd y prosiect. Mae ganddo ddiddordeb angerddol mewn daeareg strwythurol ac mewn ymgysylltu a\u0302'r cyhoedd i rannu ei gariad at bob agwedd o ddaeareg. Mae wedi astudio daeareg y Skelligs a nodweddion pwysig eraill tirwedd Iveragh o'r blaen."}, {"text_idx": "#000004", "text": "Orla sy\u2019n cyd-lynu\u2019r gwaith yn lleol yn Iveragh. Cefndir mewn celf, crefftau a \u2018dyniaethau digidol\u2019 sydd ganddi hi. Mae Orla yn canolbwyntio ar ddatblygu mentrau cymunedol a gwneud yn siwr eu bod yn gweithio\u2019n hwylus, ac mae hi hefyd yn sicrhau bod pob mathau o fudd-ddeiliaid yn Kerry yn cael eu cynnwys yn y gwaith hwn. ."}, {"text_idx": "#000007", "text": "John yw Swyddog Twristiaeth Sir Kerry ac mae ganddo gyfoeth o brofiad o ddatblygu strategaethau twristiaeth llwyddiannus. Mae'n dod a\u0302'i fewnwelediadau i dueddiadau a pholisi\u0308au twristiaeth lleol a chenedlaethol i'r prosiect"}, {"text_idx": "#000014", "text": "Mae Katharina yn archeolegydd sy\u2019n arbenigo yn archaeoleg yr Oes Haearn a chyfranogiad y cyhoedd. Yn wreiddiol o\u2019r Almaen, daeth i Fangor yn 2013 lle bu\u2019n ymwneud ag ysgol faes archaeoleg y brifysgol, yn y cylch amgaeedig dwbl o\u2019r Oes Efydd/Haearn yn Meillionydd yn Lly\u0302n. Bydd yn datblygu adnoddau a gweithgareddau i hyrwyddo treftadaeth archeolegol Lly\u0302n ar gyfer LIVE."}, {"text_idx": "#000018", "text": "Laura Hughes yw Rheolwr Gweithrediadau a Phrofiad Ymwelwyr yr Ymddiriedolaeth Genedlaethol ar gyfer Eryri a Lly\u0302n. Mae ei chefndir hi ym maes ecoleg, ond erbyn hyn mae\u2019n canolbwyntio ar redeg gwaith amrywiol yn ymwneud ag ymwelwyr yn cynnwys y llefydd mynediad a\u2019r meysydd parcio prysur ar hyd yr arfordir a\u2019r cefn gwlad, y canolfan ymwelwyr newydd, yr adeiladau a\u2019r gerddi hanesyddol."}, {"text_idx": "#000019", "text": "Robert Parkinson yw rheolwr Rhaglennu a Phartneriaeth yr Ymddiriedolaeth Genedlaethol yn Llyn Lly\u0302n. Mae ganddo radd mewn daearyddiaeth ffisegol a phrofiad fel athro cynradd ac mae\u2019n arbenigo mewn datblygu ffyrdd o roi cyfle addysgol yn yr awyr agored gydag ysgolion lleol. Fel rhan o LIVE bydd yn creu mwy o gyfleoedd i ysgolion, ymwelwyr, grwpiau lleol a gwirfoddolwyr i brofi a dysgu mwy am y byd naturiol, hanes a threftadaeth Lly\u0302n."}, {"text_idx": "#000024", "text": "Mae Ben yn ecolegydd, ffotograffydd bywyd gwyllt ac ymchwilydd gwyddonol o Ynys Enlli, Pen Lly\u0302n. Mae ganddo ddiddordeb arbennig mewn bywyd gwyllt - adar yn benodol, a phrosiectau sy'n ceisio adfer a gwarchod ein hamgylchedd naturiol gwerthfawr."}, {"text_idx": "#000026", "text": "Mae gan Aoibheann, sy\u2019n archaeolegydd, ddiddordeb arbennig yn nhreftadaeth ddaearegol Iveragh \u2013 yn enwedig celfyddyd creigiau\u2019r cyfnod megalithig a\u2019r mwyngloddiau copr cynhanesyddol sy\u2019n greiddiol i\u2019r trawsnewid o Oes y Cerrig i\u2019r Oesoedd Metel. Mae hi hefyd wrth ei bodd a\u0302 madarch gwyllt a gwlithen Kerry."}, {"text_idx": "#000027", "text": "Mae gan Calum radd meistr mewn Tacsonomeg Planhigion a Chadwraeth o\u2019r Gerddi Botaneg Brenhinol, Kew, a sgiliau mewn botaneg maes o bob cwr o\u2019r byd. Bydd yn casglu gwybodaeth am flodau ardal Iveragh \u2013 gan ganolbwyntio ar dymor y Gwanwyn a thymor yr Hydref \u2013 a sicrhau bod yr wybodaeth ar gael mewn ffordd hwyliog a diddorol i bobl leol ac ymwelwyr fel ei gilydd."}, {"text_idx": "#000028", "text": "Er iddi gael ei magu ymhell oddi wrth yr arfordir yn yr Almaen, mae Christina wastad wedi\u2019i chyfareddu gan ddolffiniaid a morfilod. Gan ei bod yn fiolegydd morol gyda diddordeb arbennig mewn cadwraeth ac yn frwd dros ffotograffiaeth bywyd gwyllt, bydd yn astudio mamaliaid y mo\u0302r a megafawna morol eraill ar hyd arfordir penrhyn Iveragh. Ei nod ar gyfer Prosiect LIVE yw dod o hyd i ffyrdd o rannu\u2019r wybodaeth honno gyda\u2019r gymuned leol ac ymwelwyr."}]